Noticia verpitionis acta Cluniaco, ante presentiam domni Rainaldi, venerabilis ejusdem loci prepositi, et aliorum fratrum, qui inibi fuerunt, id est Vualterii, Aymonis, Amizonis, Vuarnerii, Lanfredi, Locerii, Gisonis, et nobilium virorum Vuitberti, Rodberti, Ildini, Gisleberti, Bernardi, Ugonis. In primis noverint omnes tam presentes quam futuri, quod diu multumque inter monachos Clunienses et Maiolum querela pertracta, tandem, miserante Deo, ad hunc finem pervenit: in primis verpivit hoc quod Oddo nobis destinavit et Teza, filia ejus, Sancto Petro per cartas tradidit, et silvam in Grandi Monte, sicut terminatur a mane de ipsa hereditate, per medios montes, et per medium crest et per castellum medium Teodorici, a medio die terra francorum, a sero et a cercio terra Sancti Petri. Facit autem hanc noticiam in presenti, ut gratiam Sancti Petri et fratrum sibi reconciliet, et in futuro devoto famulamine in servitio Sancti Petri permaneat. S. Ugonis. S. Vuitberti. S. Rodberti. S. Ildini. S. Gisleberti. S. Bernardi.